Kreativna radionica Balkan raspisuje konkurs za afirmisane i neafirmisane pesnike iz Srbije, regiona i dijaspore, koji pišu na: srpskom, hrvatskom, bosanskom i crnogorskom jeziku, na ćirilici ili latinici.

**ZBORNIK POEZIJE STOPAMA ALEKSE ŠANTIĆA**

**(teme; ljubavna, rodoljubiva, socijalna, refleksna poezija)**

Na konkursu mogu učestvovati i pripadnici drugih naroda ili nacionalnih manjina koji pišu na maternjem jeziku, ukoliko svoj rad prevedu na jedan od nabrojanih jezika.

* Konkurs traje **do 30. aprila 2015. do 24 časa;**
* do 31. maja 2015. na sajtu [www.krbalkan.rs](http://www.krbalkan.rs) (link: <http://www.krbalkan.rs/projekti.html>) biće objavljeni svi pristigli radovi koji će biti uvršteni u Zbornik sa redakcijskim i lektorskim korekcijama.

Svi radovi koji zadovoljavaju kriterijume kvaliteta, biće objavljeni u knjizi A5 formata, u tvrdom povezu, na 90 gramskom offset papiru, u biblioteci „Antologija” Kreativne radionice Balkan (kao naše prošlogodišnje knjige ZBORNIK SAVREMENE LJUBAVNE POEZIJE i ZBORNIK SAVREMENIH LJUBAVNIH PRIČA).

**ROK ZA IZLAZAK IZ ŠTAMPE ZBORNIKA JE 15.10.2015.**

Sva pitanja u vezi sa konkursom možete postavljati na e-mail: [info@krbalkan.rs](mailto:info@krbalkan.rs)

Uslovi konkursa:

* da pesma nije duža od 50 redova;
* pesma se šalje u Microsoft Word formatu (2003 ili 2007) u fontu Times New Roman;
* uz rad poslati i kraću biografiju, do 20 redova, takođe u Microsoft Word formatu (2003 ili 2007) u fontu Times New Roman – u istom folderu kao i pesmu;
* uz pesmu i biografiju (takođe u istom folderu) poslati i tačne podatke: ime i prezime, država, mesto, poštanski broj mesta, ulicu i broj i e-mail adresu;
* **RADOVE SLATI** na [zbornikpoezije2015@krbalkan.rs](mailto:zbornikpoezije2015@krbalkan.rs)
* svaki autor ima pravo da konkuriše samo sa jednom pesmom;
* Učešćem na konkursu autor se odriče naknade za autorska prava za radove u prvom izdanju Zbornika (do 300 primeraka), koji će mu, ukoliko zadovolje književno-umetničke kriterijume, biti objavljeni u pomenutom, prvom izdanju ovog Zbornika. Za drugo i ostala izdanja za komercijalnu eksploataciju knjige, naknada za autoraska prava će biti obračunavana.
* svaki autor čija pesma bude objavljena u Zborniku, biće pozivan na promotivne aktivnosti KR Balkan, na kojima, ukoliko želi, može i učestvovati.

Posebni uslovi:

* štampu u Zborniku besplatno ostvaruju članovi Udruženja KR Balkan koji su platili članarinu za 2015. godinu;
* ostali zainteresovani plaćaju kotizaciju od 900.00 RSD na račun Kreativne radionice Balkan 205-205634-09 kod Komercijalne banke AD Beograd, sa naznakom DONACIJA ZA ZBORNIK;
* učesnici koji žive van Srbije i nemaju mogućnosti da uplatu izvrše u dinarskom iznosu iz Srbije uplaćuju 8 EUR na naš devizni račun koji će dobiti sa instrukcijama za plaćanje, ako nam se jave na e-mail: [info@krbalkan.rs](mailto:info@krbalkan.rs)
* Za uplaćenu kotizaciju autorima pripada po 1 (jedan) primerak knjige i članska karta Kreativne radionice Balkan sa plaćenom članarinom za 2015. **NAPOMENA:** članarina u Kreativnoj radionici Balkan NIJE OBAVEZNA, i ni jedan autor NEMA OBAVEZU da je plaća svake godine!

**VAŽNA NAPOMENA**

Autorima koji ne zadovolje kriterijume novac će biti vraćen u roku od 5 radnih dana, poštanskom uputnicom, ukoliko rad ne preoblikuju ili zamene odgovarajućim, tako da ispunjava zadate književno-umetničke kriterijume.

O konkursu više na našem sajtu [www.krbalkan.rs](http://www.krbalkan.rs) link <http://www.krbalkan.rs/info/odluke.pdf>

U Beogradu Kreativna radionica Balkan

10.2.2015